VALSTYBINĖS MOKESČIŲ INSPEKCIJOS

PRIE LIETUVOS RESPUBLIKOS FINANSŲ MINISTERIJOS VIRŠININKO

ĮSAKYMAS

DĖL VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKO 2005 M. GRUODŽIO 21 D. ĮSAKYMO Nr. VA-90 „DĖL APSKAIČIUOTŲ IR IŠMOKĖTŲ IŠMOKŲ, IŠSKAIČIUOTO IR Į BIUDŽETĄ SUMOKĖTO PAJAMŲ MOKESČIO BEI PRIVALOMOJO SVEIKATOS DRAUDIMO ĮMOKŲ PAŽYMOS PILDYMO IR IŠDAVIMO TAISYKLIŲ PATVIRTINIMO“ PAKEITIMO

2010 m. sausio 20 d. Nr. VA-7

Vilnius

Pakeičiu Apskaičiuotų ir išmokėtų išmokų, išskaičiuoto ir į biudžetą sumokėto pajamų mokesčio bei privalomojo sveikatos draudimo įmokų pažymos pildymo ir išdavimo taisykles, patvirtintas Valstybinės mokesčių inspekcijos prie Lietuvos Respublikos finansų ministerijos viršininko 2005 m. gruodžio 21 d. įsakymu Nr. VA-90 „Dėl Apskaičiuotų ir išmokėtų išmokų, išskaičiuoto ir į biudžetą sumokėto pajamų mokesčio pažymos pildymo ir išdavimo taisyklių patvirtinimo“ (Žin., 2005, Nr. 152-5631), ir jas išdėstau nauja redakcija (pridedama).

Viršininkas	Modestas Kaseliauskas

PATVIRTINTA

Valstybinės mokesčių inspekcijos prie

Lietuvos Respublikos finansų

ministerijos viršininko

2005 m. gruodžio 21 d.

įsakymu Nr. VA-90

(Valstybinės mokesčių inspekcijos prie

Lietuvos Respublikos finansų

ministerijos viršininko

2010 m. sausio 20 d.

įsakymo Nr. VA-7 redakcija)

APSKAIČIUOTŲ IR IŠMOKĖTŲ IŠMOKŲ, IŠSKAIČIUOTO IR Į BIUDŽETĄ SUMOKĖTO PAJAMŲ MOKESČIO bei privalomojo sveikatos draudimo įmokų PAŽYMOS PILDYMO IR IŠDAVIMO TAISYKLĖS

I. BENDROSIOS NUOSTATOS

1. Apskaičiuotų ir išmokėtų išmokų (toliau – Išmokos), išskaičiuoto ir į biudžetą sumokėto pajamų mokesčio bei privalomojo sveikatos draudimo (toliau – PSD) įmokų pažymos (toliau – Pažyma) pildymo ir išdavimo taisyklės (toliau – Taisyklės) nustato Pažymos pildymo ir išdavimo tvarką.

2. Taisyklės parengtos vadovaujantis Lietuvos Respublikos gyventojų pajamų mokesčio įstatymo (Žin., 2002, Nr. 73-3085, toliau – Įstatymas) 33 straipsnio 1 ir 3 dalių bei Lietuvos Respublikos sveikatos draudimo įstatymo (Žin., 1996, Nr. 55-1287; 2002, Nr. 123-5512) 18 str. 1 dalies nuostatomis.

3. Taisyklėse vartojamos sąvokos atitinka Įstatyme ir kituose teisės aktuose vartojamas sąvokas.

4. Pažymą (Taisyklių 1 priedas) pildo ir gyventojams išduoda Išmokas išmokėjęs Lietuvos vienetas, nuolatinis Lietuvos gyventojas, užsienio vienetas, vykdantis veiklą per nuolatinę buveinę Lietuvoje, nenuolatinis Lietuvos gyventojas, vykdantis individualią veiklą per nuolatinę bazę Lietuvoje (toliau – mokestį išskaičiuojantis asmuo).

5. Mokestį išskaičiuojantis asmuo gyventojams apie jiems išmokėtas Išmokas išduoda pavyzdinės formos Pažymą arba gali išduoti laisvos formos pažymą, kurioje turi būti nurodyti visi Pažymos rekvizitai.

6. Mokestį išskaičiuojantis asmuo Pažymoje įrašo duomenis apie Išmokas, pagal mokesčio mokėjimo tvarką priskiriamas gyventojo A klasės pajamoms, taip pat gyventojo prašymu gali įrašyti ir duomenis apie Išmokas, pagal mokesčio mokėjimo tvarką priskiriamas gyventojo B klasės pajamoms.

7. Pažymoje įrašomos išmokėtų Išmokų sumos, neapmokestinamojo pajamų dydžio (toliau – NPD) ir papildomo neapmokestinamojo pajamų dydžio (toliau – PNPD) sumos turi būti įrašomos litais ir centais.

8. Pažymoje įrašomos išskaičiuotos, sumokėtos į biudžetą, mokestį išskaičiuojančio asmens savo lėšomis už gyventoją sumokėtos pajamų mokesčio ir PSD įmokų sumos turi būti įrašomos litais: 49 centai ir mažiau – atmetami, 50 centų ir daugiau – laikomi litu.

II. PAŽYMOS PILDYMAS

9. Pažymoje įrašoma:

9.1. mokestį išskaičiuojančio asmens pavadinimas arba vardas, pavardė. Vardas ir pavardė įrašomi tada, kai mokestį išskaičiuojantis asmuo yra nuolatinis Lietuvos gyventojas, arba nenuolatinis Lietuvos gyventojas, vykdantis individualią veiklą per nuolatinę bazę Lietuvoje;

9.2. mokestį išskaičiuojančio asmens buveinės (jei mokestį išskaičiuojantis asmuo yra Lietuvos vienetas arba užsienio vieneto nuolatinė buveinė Lietuvoje) arba nuolatinės gyvenamosios vietos (jei mokestį išskaičiuojantis asmuo yra nuolatinis Lietuvos gyventojas), arba gyvenamosios vietos (jei mokestį išskaičiuojantis asmuo yra nenuolatinis Lietuvos gyventojas, vykdantis individualią veiklą per nuolatinę bazę Lietuvoje), arba nuolatinės bazės įregistravimo vietos (jei mokestį išskaičiuojantis asmuo yra nenuolatinis Lietuvos gyventojas, vykdantis individualią veiklą per nuolatinę bazę Lietuvoje, kuris gyvenamosios vietos Lietuvoje neturi) adresas;

9.3. mokestį išskaičiuojančio asmens telefono numeris (jeigu mokestį išskaičiuojantis asmuo turi telefoną);

9.4. mokestį išskaičiuojančio asmens elektroninio pašto adresas (jeigu mokestį išskaičiuojantis asmuo turi elektroninį paštą);

9.5. mokestį išskaičiuojančio asmens mokesčių mokėtojo identifikacinis numeris (kodas):

9.5.1. kai Išmokas gyventojams išmoka Lietuvos vienetas ar užsienio vienetas per nuolatinę buveinę Lietuvoje, turi būti įrašomas tokio vieneto ar nuolatinės buveinės mokesčių mokėtojo identifikacinis numeris (kodas);

9.5.2. kai Išmokas gyventojams išmoka nuolatinis Lietuvos gyventojas, turi būti įrašomas jo mokesčių mokėtojo identifikacinis numeris (asmens kodas);

9.5.3. kai Išmokas gyventojams išmoka nenuolatinis Lietuvos gyventojas, vykdantis individualią veiklą per nuolatinę bazę Lietuvoje, turi būti įrašomas tokiam gyventojui suteiktas (t. y. suteiktas apskrities valstybinės mokesčių inspekcijos (toliau – AVMI) teritoriniame skyriuje registruojant individualią veiklą per nuolatinę bazę Lietuvoje) mokesčių mokėtojo identifikacinis numeris (kodas);

9.6. pildymo data (metai, mėnuo, diena);

9.7. registracijos numeris pagal mokestį išskaičiuojančio asmens nusistatytą dokumentų registravimo tvarką;

9.8. gyventojo, kuriam išduodama Pažyma, vardas, pavardė. Kai gyventojas turi kelis vardus ir/ar pavardes, tai įrašomi visi vardai ir pavardės;

9.9. gyventojo mokesčių mokėtojo kodas (asmens kodas). Jei nuolatinis Lietuvos gyventojas neturi mokesčio mokėtojo kodo, turi būti įrašomas jo asmens tapatybę patvirtinančiame dokumente nurodytas identifikacinis numeris. Jeigu nuolatinis Lietuvos gyventojas neturi mokesčių mokėtojo kodo ar minėto identifikacinio numerio, šiame laukelyje turi būti įrašomi jo asmens tapatybę patvirtinančio dokumento serija ir numeris bei požymio ženklas „D“. Jeigu Pažyma išduodama nenuolatiniam Lietuvos gyventojui, įrašomas jo mokesčių mokėtojo kodas (asmens kodas). Jeigu toks gyventojas neturi mokesčių mokėtojo kodo (asmens kodo), tai įrašomi jo asmens tapatybę patvirtinančio dokumento pavadinimas, jo serija ir numeris bei požymio ženklas „D“;

9.10. tos savivaldybės kodas, kurią gyventojas mokestį išskaičiuojančiam asmeniui nurodė vadovaudamasis Lietuvos gyventojo gyvenamosios vietos savivaldybės pranešimo (nurodymo) mokestį išskaičiuojančiam asmeniui taisyklėse, patvirtintose Valstybinės mokesčių inspekcijos prie Lietuvos Respublikos finansų ministerijos viršininko 2003 m. gruodžio 19 d. įsakymu Nr. V-328 (Žin., 2003, Nr. 122-5557), nustatyta tvarka. Savivaldybių kodų sąrašas pateiktas Taisyklių 3 priede;

9.11. metai (mokestinis laikotarpis, už kurį Pažyma išduodama);

9.12. pajamų rūšies kodas. Pajamų rūšies kodų sąrašas pateiktas Taisyklių 2 priede. Jeigu tam pačiam gyventojui buvo išmokėtos kelių rūšių Išmokos, tai pildoma tiek eilučių, kiek rūšių Išmokų buvo išmokėta.

Tos pačios rūšies išmokėtos Išmokos, apmokestinamos tuo pačiu pajamų mokesčio tarifu, įrašomos viena eilute.

Tais atvejais, kai pateikiami duomenys apie Išmokas už turto pardavimą arba kitokį perleidimą nuosavybėn ir gyventojas pardavė ar perleido nuosavybėn daugiau nei vieną daikto vienetą, tai pildoma tiek eilučių, kiek daikto vienetų gyventojas pardavė arba kitokiu būdu perleido nuosavybėn;

9.13. gyventojui išmokėtų Išmokų suma (litais ir centais), neatėmus NPD ir PNPD, išskaičiuoto pajamų mokesčio, socialinio draudimo ir PSD įmokų sumų. Išmokos už parduotą turtą įrašomos neatėmus pajamų mokesčio ir PSD įmokų;

9.131. mėnesių skaičius, kuriais gyventojui per mokestinį laikotarpį buvo taikomas didesnis – 600 Lt arba 800 Lt mėnesio NPD. Teisę į didesnį – 600 Lt mėnesio NPD turi gyventojas, kuriam nustatytas 30–55 procentų darbingumo lygis, sulaukęs senatvės pensijos amžiaus gyventojas, kuriam nustatytas vidutinių ar nedidelių specialiųjų poreikių lygis, ir gyventojas, kuriam nustatytas vidutinis ar lengvas neįgalumo lygis. Teisę į didesnį – 800 Lt mėnesio NPD turi gyventojas, kuriam nustatytas 0–25 procentų darbingumo lygis, sulaukęs senatvės pensijos amžiaus gyventojas, kuriam nustatytas didelių specialiųjų poreikių lygis, ir gyventojas, kuriam nustatytas sunkus neįgalumo lygis;

9.14. gyventojui taikytas NPD ir PNPD (litais ir centais). NPD ir PNPD sumos rašomos atskiruose laukeliuose;

9.15. taikytas pajamų mokesčio tarifas (procentais). Jeigu Išmokos apmokestintos keliais pajamų mokesčio tarifais, tai Pažymoje šios Išmokos įrašomos atskirose eilutėse.

2006 metais, kai gyventojui mokestiniu laikotarpiu išmokėtos tos pačios rūšies Išmokos, kurioms taikyti skirtingi pajamų mokesčio tarifai, tai šios Išmokos turi būti įrašomos atskirose eilutėse, kiekvienoje iš jų nurodant atitinkamu tarifu apmokestinamas išmokėtas Išmokas, toms Išmokoms pritaikytą NPD ir PNPD dydžių dalį bei nuo jų išskaičiuotą ir sumokėtą pajamų mokestį.

Pavyzdžiui, įmonė darbuotojui 2006 m. sausio–birželio mėnesiais išmokėjo 4000 litų darbo užmokestį, liepos–gruodžio mėnesiais – 6000 litų darbo užmokestį ir gruodžio mėnesį – 3000 litų už nekilnojamojo turto nuomą. Kadangi 2006 m. sausio–birželio mėnesiais pajamoms, susijusioms su darbo santykiais, taikomas 33 proc. pajamų mokesčio tarifas, o 2006 m. liepos–gruodžio mėnesiais – 27 proc. pajamų mokesčio tarifas, tai gyventojui 2006 m. sausio–birželio mėnesiais išmokėtai darbo užmokesčio (4000 Lt) išmokai taikyta metinio NPD ir PNPD dalies suma ir išskaičiuotas bei į biudžetą sumokėtas pajamų mokestis įrašomas vienoje eilutėje, o liepos–gruodžio mėnesiais išmokėtai darbo užmokesčio (6000 Lt) išmokai taikyta metinio NPD ir PNPD dalies suma ir išskaičiuotas bei į biudžetą sumokėtas pajamų mokestis – kitoje eilutėje. Už nekilnojamojo turto nuomą išmokėtos išmokos suma (3000 Lt) ir išskaičiuotas bei į biudžetą sumokėtas pajamų mokestis įrašomas atskiroje eilutėje;

9.16. išskaičiuota pajamų mokesčio suma (litais), tenkanti faktiškai išmokėtoms Išmokoms;

9.17. sumokėta į biudžetą pajamų mokesčio suma (litais);

9.18. mokestį išskaičiuojančio asmens savo lėšomis už gyventoją į biudžetą sumokėta pajamų mokesčio suma (litais), kai pajamų mokesčio sumą, priklausančią išskaičiuoti ir sumokėti į biudžetą nuo gyventojui išmokamų Išmokų, mokestį išskaičiuojantis asmuo sumoka iš savo lėšų;

9.19. išskaičiuota PSD įmokų suma, tenkanti faktiškai išmokėtoms Išmokoms;

9.20. sumokėta į biudžetą PSD įmokų suma (litais);

9.21. mokestį išskaičiuojančio asmens savo lėšomis už gyventoją į biudžetą sumokėta PSD įmokų suma (litais), kai PSD įmokų sumą, priklausančią išskaičiuoti ir sumokėti į biudžetą nuo gyventojui išmokamų Išmokų, mokestį išskaičiuojantis asmuo sumoka iš savo lėšų;

9.22. Pažymoje rašomos tik tos PSD įmokų sumos, kurios yra mokamos į VMI prie FM biudžeto pajamų surenkamąją sąskaitą ir deklaruojamos Mėnesinėje pajamų mokesčio nuo A klasės pajamų deklaracijoje (FR0572 forma).

10. Pažymoje įrašyti duomenys turi sutapti su duomenimis, įrašytais:

10.1. Mėnesinės pajamų mokesčio nuo A klasės pajamų deklaracijos (FR0572 forma) FR0572A arba FR0572U prieduose, patvirtintuose Valstybinės mokesčių inspekcijos prie Lietuvos Respublikos finansų ministerijos viršininko 2004 m. sausio 15 d. įsakymu Nr. VA-7 (Žin., 2004, Nr. 14-449);

10.2. Metinės A klasės išmokų, nuo jų išskaičiuoto ir sumokėto pajamų mokesčio deklaracijos (FR0573 forma) FR0573A arba FR0573U prieduose, patvirtintuose Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 26 d. įsakymu Nr. VA-145 (Žin., 2004, Nr. 134-4889), jeigu Pažyma išduodama už laikotarpį, sutampantį su minėtos deklaracijos pateikimo laikotarpiu;

10.3. Gyventojams išmokėtų išmokų, pagal mokesčio mokėjimo tvarką priskiriamų B klasės pajamoms, pažymos FR0471 formoje, patvirtintoje Valstybinės mokesčių inspekcijos prie Lietuvos Respublikos finansų ministerijos viršininko 2003 m. rugpjūčio 29 d. įsakymu Nr. V-238 (Žin., 2003, Nr. 84-3863).

III. PAŽYMOS IŠDAVIMAS

11. Mokestį išskaičiuojantis asmuo Pažymą išduoda gyventojo prašymu per 10 darbo dienų nuo prašymo pateikimo dienos.

12. Kai turtą parduoda ar kitokiu būdu perleidžia nuosavybėn keli bendraturčiai, tai turi būti išduodamos atskiros Pažymos. Kiekvieno bendraturčio Pažymoje įrašoma jam išmokėta Išmokos už parduotą turtą suma, nuo šios išmokos išskaičiuota ir į biudžetą sumokėta pajamų mokesčio ir PSD įmokų suma.

13. Pažymą pasirašo:

13.1. Lietuvos vieneto vadovas arba jo įgaliotas asmuo ir vyriausiasis buhalteris (buhalteris) arba apskaitos paslaugas teikiančios įmonės įgaliotas asmuo (jei tai yra numatyta įmonės ir apskaitos paslaugas teikiančios įmonės sutartyje) arba tik neribotos civilinės atsakomybės vieneto savininkas (jei jis pats tvarko apskaitą) – kai Išmokas gyventojams išmoka Lietuvos vienetas;

13.2. nuolatinis Lietuvos gyventojas – kai Išmokas išmoka nuolatinis Lietuvos gyventojas;

13.3. užsienio vieneto įgaliotas asmuo – kai Išmokas išmoka užsienio vienetas, vykdantis veiklą per nuolatinę buveinę Lietuvoje;

13.4. nenuolatinis Lietuvos gyventojas, vykdantis individualią veiklą per nuolatinę bazę Lietuvoje, ar jo įgaliotas asmuo – kai Išmokas išmoka nenuolatinis Lietuvos gyventojas, vykdantis individualią veiklą per nuolatinę bazę Lietuvoje.

14. Nustačius, kad Pažymoje įrašyti klaidingi duomenys, ją išdavęs mokestį išskaičiuojantis asmuo gyventojui išduoda naują Pažymą.

IV. BAIGIAMOSIOS NUOSTATOS

15. Šių Taisyklių turi laikytis mokestį išskaičiuojantys asmenys, išduodantys gyventojams Pažymas.

16. Mokestį išskaičiuojantis asmuo, į Pažymą įrašęs neteisingus duomenis, atsako Lietuvos Respublikos teisės aktų nustatyta tvarka.

17. Teikiant ar tikslinant duomenis apie 2008 ir ankstesniais metais gyventojui išmokėtas išmokas Pažymoje 4, 11, 12 ir 13 laukeliai nepildomi.

_________________

Apskaičiuotų ir išmokėtų išmokų, išskaičiuoto ir į biudžetą sumokėto pajamų mokesčio bei privalomojo sveikatos draudimo įmokų pažymos pildymo ir išdavimo taisyklių

1 priedas

(Valstybinės mokesčių inspekcijos prie Lietuvos Respublikos finansų ministerijos viršininko

2010 m. sausio 20 d. įsakymo Nr. VA-7 redakcija)

(Apskaičiuotų ir išmokėtų išmokų, išskaičiuoto ir į biudžetą sumokėto pajamų mokesčio bei privalomojo sveikatos draudimo įmokų pažymos pavyzdys)

_

(mokestį išskaičiuojančio asmens pavadinimas arba vardas, pavardė)

_

(mokestį išskaičiuojančio asmens buveinės arba nuolatinės gyvenamosios vietos adresas, telefono numeris, elektroninio pašto adresas)

_

(mokestį išskaičiuojančio asmens identifikacinis numeris)

APSKAIČIUOTŲ IR IŠMOKĖTŲ IŠMOKŲ, IŠSKAIČIUOTO IR Į BIUDŽETĄ SUMOKĖTO PAJAMŲ MOKESČIO BEI PRIVALOMOJO SVEIKATOS DRAUDIMO ĮMOKŲ PAŽYMA

_________________________ ________________________

(pildymo data)	(registracijos numeris)

__________________________________________________________________	__________________

(gyventojo vardas, pavardė, mokesčių mokėtojo identifikacinis kodas)	(savivaldybės kodas)

už _____________________ metus

(metai)

Eil. Nr.	Pajamų rūšies kodas*	Išmokėta išmokų suma** (Lt, ct)	Mėnesių skaičius ****	Taikytas NPD (Lt, ct)	Taikytas PNPD (Lt, ct)	Pajamų mokesčio tarifas*** (proc.)	Išskaičiuota pajamų mokesčio suma (Lt)	Sumokėta į biudžetą pajamų mokesčio suma (Lt)	Mokestį išskaičiuojančio asmens savo lėšomis už gyventoją į biudžetą sumokėta pajamų mokesčio suma (Lt)	Išskaičiuota PSD suma (Lt)	Sumokėta į biudžetą PSD suma (Lt)	Mokestį išskaičiuojančio asmens savo lėšomis už gyventoją į biudžetą sumokėta PSD suma (Lt)
1	2	3	4	5	6	7	8	9	10	11	12	13

Vadovas (asmuo)	_______________________________________________________________

(parašas)	(vardas, pavardė)

Vyr. buhalteris (buhalteris) ar įgaliotas asmuo	_______________________________________________________________

(parašas)	(vardas, pavardė)

* Skirtingų pajamų rūšių išmokos įrašomos atskirose eilutėse.

** Įrašoma suma neatėmus NPD, PNPD, soc. draudimo įmokų, pajamų mokesčio ir PSD įmokų.

*** Skirtingu tarifu apmokestinamos išmokos įrašomos atskirose eilutėse. Turto pardavimo/perleidimo atveju išmokos, išmokamos už kelis tokio paties daikto vienetus, įrašomos atskirose eilutėse.

**** Įrašomas mėnesių skaičius, kuriais gyventojui per mokestinį laikotarpį buvo taikomas 600 Lt arba 800 Lt mėnesio NPD.

_________________

Apskaičiuotų ir išmokėtų išmokų,

išskaičiuoto ir į biudžetą sumokėto

pajamų mokesčio pažymos pildymo ir

išdavimo taisyklių

2 priedas

(Valstybinės mokesčių inspekcijos prie

Lietuvos Respublikos finansų

ministerijos viršininko

(2010 m. sausio 20 d.

įsakymo Nr. VA-7 redakcija)

PAJAMŲ RŪŠIES KODŲ SĄRAŠAS

Gyventojo A klasės pajamų rūšies pavadinimas	Pajamų rūšies kodas
1. Su darbo santykiais arba jų esmę atitinkančiais santykiais susijusios pajamos:
1.1. Su darbo santykiais arba jų esmę atitinkančiais santykiais susijusios išmokos	01
1.2. Ligos, motinystės ir motinystės (tėvystės) pašalpos	03
2. Su darbo santykiais arba jų esmę atitinkančiais santykiais nesusijusios pajamos:
2.1. Nekilnojamojo daikto, privalomai registruotino kilnojamojo daikto pardavimo ar kitokio perleidimo nuosavybėn išmokos (iki 2006-12-31)	11
2.2. Kito turto (išskyrus tą, iš kurio perleidimo gautos pajamos pažymėtos 11 kodu) pardavimo ar kitokio perleidimo nuosavybėn išmokos (iki 2006-12-31)	13
2.3. Nenukirsto miško, apvaliosios medienos pardavimo ar kitokio perleidimo nuosavybėn išmokos	14
2.4. Netauriųjų metalų laužo pardavimo ar kitokio perleidimo nuosavybėn išmokos	15
2.5. Privalomai registruotino kilnojamojo daikto pardavimo ar kitokio perleidimo nuosavybėn išmokos (išmokėtos 2007–2008 metais), o išmokėtos 2009 ir vėlesniais metais nenuolatiniams Lietuvos gyventojams	16
2.6. Nekilnojamojo daikto pardavimo ar kitokio perleidimo nuosavybėn išmokos (išmokėtos 2007–2008 metais), o išmokėtos 2009 ir vėlesniais metais nenuolatiniams Lietuvos gyventojams	17
2.7. Būsto (įskaitant priskirtą žemę) pardavimo ar kitokio perleidimo nuosavybėn išmokos, išmokėtos nenuolatiniams Lietuvos gyventojams (2009 ir vėlesniais metais)	18
2.8. Palūkanos už vertybinius popierius, indėlius, suteiktas paskolas ir kitos palūkanos	21
2.9. Nekilnojamojo daikto nuomos išmokos	23
2.10. Kito turto nuomos išmokos	24
2.11. Išmokos iš paskirstytojo pelno (dividendai)	26
2.12. Žemės ūkio veiklą vykdančios kooperatinės bendrovės (kooperatyvo) išmokėtos apyvartai proporcingos išmokos (2009 ir vėlesniais metais)	29
2.13. Tarpininkų 2008 metais išmokėti dividendai, gauti iš užsienio vienetų	31
2.14. Tarpininkų 2008 metais išmokėtos palūkanos už vertybinius popierius, gautos iš užsienio vienetų.	32
2.15. Kompensacinės išmokos, išmokėtos pagal Lietuvos Respublikos žemės ūkio, maisto ūkio ir kaimo plėtros įstatymą bei pagal kitus tokių išmokų išmokėjimą reglamentuojančius teisės aktus	33
2.16. Tantjemos	44
2.17. Prizai ir laimėjimai (įskaitant loterijų laimėjimus)	45
2.18. Dovanos	46
2.19. Stipendijos	47
2.20. Pensijų išmokos (pensijos, pensijų anuitetai)	48
2.21. Sporto veiklos ir atlikėjų veiklos išmokos (nesusijusios su darbo santykiais ir ne iš individualios veiklos) (2008 ir ankstesniais metais)	50
2.22. Sporto veiklos išmokos (nesusijusios su darbo santykiais ir ne iš individualios veiklos), išmokėtos juridinio asmens (2009 ir vėlesniais metais)	51
2.23. Atlikėjų veiklos išmokos (nesusijusios su darbo santykiais ir ne iš individualios veiklos), išmokėtos juridinio asmens (2009 ir vėlesniais metais)	52
2.24. Sporto veiklos išmokos (nesusijusios su darbo santykiais ir ne iš individualios veiklos), išmokėtos gyventojo (2009 ir vėlesniais metais)	53
2.25. Atlikėjų veiklos išmokos (nesusijusios su darbo santykiais ir ne iš individualios veiklos), išmokėtos gyventojo (2009 ir vėlesniais metais)	54
2.26. Kūrybos išmokos (autoriniai atlyginimai), honorarai (išskyrus išmokas, gautas vykdant šios veiklos individualią veiklą) – nuo 2003-01-01 iki 2005-12-31	60
2.27. Autoriniai atlyginimai (išmokėtoms išmokoms 2006 ir vėlesniais metais)	61
2.28. Honorarai (išmokėtoms išmokoms 2006 ir vėlesniais metais)	62
2.29. Kitos su darbo santykiais nesusijusios ir ne individualios veiklos išmokos	70
2.30. Grąžinamos pensijų įmokos	71
2.31. Grąžinamos gyvybės draudimo įmokos	72
2.32. Individualios veiklos išmokos (išmokėtoms išmokoms 2006–2008 metais)*	90
3. Individualią veiklą vykdančiam gyventojui išmokėtos išmokos:
3.1. Individualią žemės ūkio veiklą vykdančiam gyventojui asmens, su kuriuo gyventojas susijęs darbo santykiais ar jų esmę atitinkančiais santykiais, išmokėtos išmokos (2009 ir vėlesniais metais)	35
3.2. Kitą individualią veiklą vykdančiam gyventojui asmens, su kuriuo gyventojas susijęs darbo santykiais ar jų esmę atitinkančiais santykiais, išmokėtos išmokos (2009 ir vėlesniais metais)	93
3.3. Individualią sporto veiklą vykdančiam gyventojui išmokėtos išmokos (2009 ir vėlesniais metais)	94
3.4. Individualią atlikėjo veiklą vykdančiam gyventojui išmokėtos išmokos (2009 ir vėlesniais metais)	95
* Sporto veiklos ir atlikėjų veiklos išmokos, gautos iš įregistruotos individualios veiklos.

Gyventojo B klasės pajamų rūšies pavadinimas	Pajamų rūšies kodas
1. Neindividualios veiklos pajamos
1.1. Vertybinių popierių pardavimo ar kitokio perleidimo nuosavybėn pajamos	12
1.2. Kito turto pardavimo ar kitokio perleidimo nuosavybėn pajamos	13
1.3. Išmokos, išmokėtos nuolatiniams Lietuvos gyventojams už privalomai registruotino kilnojamojo daikto pardavimą ar kitokį perleidimą nuosavybėn (išmokėtos 2009 ir vėlesniais metais)	16
1.4. Išmokos, išmokėtos nuolatiniams Lietuvos gyventojams už nekilnojamojo daikto pardavimą ar kitokį perleidimą nuosavybėn (išmokėtos 2009 ir vėlesniais metais)	17
1.5. Būsto (įskaitant priskirtą žemę) pardavimo ar kitokio perleidimo nuosavybėn pajamos (išmokėtoms išmokoms 2009 ir vėlesniais metais – tik nuolatiniams Lietuvos gyventojams)	18
1.6. Neribotos civilinės atsakomybės vieneto dalyvio pajamos iš paskirstyto pelno (išmokėtos 2003, 2004 ir 2005 metais)	25
1.7. Neribotos civilinės atsakomybės vieneto dalyvio pajamos iš pelno po apmokestinimo (išmokėtos 2006 ir vėlesniais metais)	27
1.8. Neribotos civilinės atsakomybės vieneto dalyvio pajamos ne iš pelno mokesčiu apmokestinto pelno (išmokėtos 2006 ir vėlesniais metais)	28
1.9. Pajamos iš realizuotos žemės ūkio produkcijos, užaugintos, taip pat užaugintos ir perdirbtos gyventojo nuosavybės teise turimoje, išsinuomotoje ar Lietuvos Respublikos teisės aktų nustatyta tvarka gyventojui suteiktoje žemėje, įskaitant gyventojo pajamas už parduodamas paties surinktas miško gėrybes (išmokėtos iki 2008 metų gruodžio 31 d.)	30
1.10. Miško gėrybių pardavimo pajamos (išmokėtos 2009 ir vėlesniais metais)	34
1.11. Tiesioginės išmokos, išmokėtos pagal Lietuvos Respublikos žemės ūkio, maisto ūkio ir kaimo plėtros įstatymą bei pagal kitus tokių išmokų išmokėjimą reglamentuojančius teisės aktus	36
1.12. Loterijų, azartinių lošimų laimėjimai (išmokėti 2003, 2004 ir 2005 metais)	41
1.13. Azartinių lošimų laimėjimų pajamos (išmokėtos 2006 ir vėlesniais metais)	42
1.14. Loterijų laimėjimų pajamos (išmokėtos 2006 ir vėlesniais metais)	43
1.15. Kitos pajamos	70
2. Individualios veiklos pajamos
2.1. Pajamos iš žemės ūkio veiklos (išmokėtos 2009 ir vėlesniais metais)	35
2.2. Individualios veiklos pajamos (įskaitant ir individualios veiklos, vykdomos pagal verslo liudijimą (išmokėtos 2008 ir ankstesniais metais)	90
2.3. Ūkininko ir jo partnerių pajamos už ūkininko ūkyje, įregistruotame Ūkininko ūkio įstatymo nustatyta tvarka, vykdomą žemės ūkio veiklą (išmokėtos 2008 ir ankstesniais metais)	91
2.4. Pajamos iš veiklos, vykdomos pagal verslo liudijimą (išmokėtos 2009 ir vėlesniais metais)	92
2.5. Kitos individualios veiklos pajamos (išmokėtos 2009 ir vėlesniais metais)	93

_________________